Opheim

Opheim er ei bygd som ligger i nordsiden av Hallingdal i Ål kommune. Vegen slynger seg i hårnålssvinger opp til bygda fra Torpo, og det meste av bygda ligger i bratt sørhelling. Stedene Åsegarden og Haugo ligger sør-østvendt.

Elva Lya renner gjennom bygda og ut i Hallingdalelva ved Torpo. Lya utnyttes til kraftproduksjon.

Næringen i bygda er mest landbruk, med en del skogsdrift og hytteutleie. Til bygda hører setrene nordover i retning Hemsedal, blant annet Helsingset, Langeset, Nystølane og Opheimstølane.På Opheimsstølane drives det fortsatt med aktiv stølsdrift. Stølslaget har i dag fremført strøm.

Opheim skytebane er hjemmearena for Uppheim Skyttarlag. I bygda ligger også Opheim grendehus.

Hallingdal
Bosetninger i Ål